સંદેશ એટલે સંદેશ…! અમારા પરિવારમાં મારા પરદાદાના વખતથી સંદેશ જ વંચાય છે. હું નાનો હતો ત્યારે એની બાળકોની પૂર્તિ વાંચતો. એ પછી મોટો થતાં બધી જ પૂર્તિઓ વાંચું છે. પરંતુ એસએસસીમાં આવ્યો ત્યારથી મજા આવે છે. એમાંય યૌવનની સમસ્યા તો ખાસ! હું તો મારા ફ્રેન્ડસને આ કોલમ વાંચવા સલાહ આપું જ છું. હવે મારે ય એક સમસ્યા આવી છે. મીઠી મીઠી મૂંઝવણ અજમાવું છે. અત્યારે તો હું એન્જિનિયરિંગમાં અભ્યાસ કરું છું. મને મારી સાથે સ્કૂલમાં ભણતી સપના સાથે પહેલેથી જ ફ્રેન્ડશિપ છે. અમે તો ઘણીવાર સાથે જ સૂઈ પણ જતા. તે સમયે સાથે સુઈને અમે વાતો કરવા સિવાય કશું કરતા નહોતા, કારણ કે એની સમજણ નહોતી. હવે અમે બંને જ સમજુ બની ગયા હોવાથી એકબીજાને સ્પર્ર્શતા ખંચકાઈએ છીએ. મને સપના ગમે જ છે. પરંતુ મારી સાથે કોલેજમાં ભણતી અલકા મને ખૂબ જ રિસ્પેક્ટ આપે છે. અને મારી ફ્રેન્ડ બની ગઈ છે. અમે બંને સતત સાથે રહીએ છીએ. એકવાર સપના મને એની સાથે જોઈ ગઈ પછી મારી સાથે બોલવાનું અને જોવાનું પણ બંધ કરી દીધું હતું. એ હવે સ્ટડી નથી કરતી. પરંતુ એક દિવસ એણે અચાનક મારી પાસે આવીને કહ્યું કે હવે એના એન્ગેજમેન્ટ થઈ ગયા છે. અને તેને એ છોકરો ગમતો નથી એટલું જ નહીં એ મને જ પરણાવા માંગે છે! તે સાથે અલકાએ પણ પ્રપોઝ કરતા હું ધર્મસંકટમાં મુકાઈ ગયો છું. શું કરું!